4.  การวิจัยและพัฒนา

 การวิจัยและพัฒนา 2550

บริษัท มติชน จำกัด (มหาชน)
ได้ให้ความสำคัญกับการวิจัยและพัฒนาเพื่อเป็นเครื่องมือเพิ่มประสิทธิภาพการดำเนินงานทุกด้าน
ทั้งการพัฒนาระบบบริหารจัดการ พัฒนาผลิตภัณฑ์ พัฒนาทรัพยากรบุคคล พัฒนาเทคโนโลยี
ซึ่งส่งผลให้ผลประกอบการของบริษัทดีขึ้นเรื่อยมา

การปรับปรุงผลิตภัณฑ์ซึ่งแยกกลุ่มสินค้าชัดเจน ได้แก่ หนังสือพิมพ์ และนิตยสาร ประกอบด้วย
มติชนรายวัน มติชนสุดสัปดาห์ ข่าวสด ประชาชาติธุรกิจ เทคโนโลยีชาวบ้าน เส้นทางเศรษฐี และ
ศิลปวัฒนธรรม

หนังสือเล่มเฉพาะกิจ การบริการข้อมูลออนไลน์ การจัดอบรมอาชีพ สัมมนาธุรกิจ
เสวนาเกษตรสัญจร และธุรกิจรับจ้างพิมพ์

การพัฒนาผลิตภัณฑ์ทุกกลุ่มข้างต้นบริษัทได้สำรวจความเห็นของลูกค้าทั้งผู้อ่าน ผู้สนับ สนุนโฆษณา
ผู้จัดจำหน่าย ทั้งกลุ่มเป้าหมายเฉพาะและกลุ่มเป้าหมายทั่วไป
เพื่อนำข้อมูลมาใช้พัฒนาผลิตภัณฑ์อย่างสม่ำเสมอ

บริษัทมีศูนย์ข้อมูลที่สะสมมาเป็นเวลายาวนาน ได้พัฒนาระบบการจัดเก็บ
จากเอกสารเข้าสู่คอมพิวเตอร์ให้บริการข้อมูลออนไลน์ จนเกิดเป็น Matichon E library
มีผู้นิยมเข้าใช้บริการเพิ่มขึ้นตามลำดับ ยังคงพัฒนาต่อไป

ด้านการจัดจำหน่าย บริษัทงานดีจำกัด
ซึ่งรับผิดชอบระบบจัดจำหน่ายหนังสือในเครือและบริการลูกค้าผู้ผลิตสิ่งพิมพ์อื่นๆได้วิจัยตลาดทุกภาคทั่วประเทศเป็นประจำทุกเดือน

ข้อมูลที่ได้รับทำให้ทราบความเคลื่อนไหวของผลิตภัณฑ์และสภาพการแข่งขันในตลาด ทุกระยะ
นำมาปรับปรุงระบบการจัดจำหน่ายหนังสือและผลิตภัณฑ์อื่นๆของบริษัทให้สอดคล้องกับความเปลี่ยนแปลงพฤติกรรมของผู้อ่าน
และลูกค้าของบริษัททุกกลุ่ม

ผลจากความเปลี่ยนแปลงของชุมชน เกิดแผงจำหน่ายหนังสือเพิ่มขึ้น ขยายเข้าไปตามร้านค้าสมัยใหม่
บริษัทได้เริ่มดำเนินโครงการ “ชาวมติชนร่วมใจดูแลแผงหนังสือ” ตั้งแต่ช่วงปลายไตรมาสที่4 2550
ต่อเนื่องปี 2551 ข้อมูลที่ได้นำมาวิเคราะห์เพื่อพัฒนาการขายให้มีประสิทธิภาพยิ่งขึ้น

การให้บริการนิตยสารในเครือนอกจากช่องทางวางจำหน่ายเดิมตามแผงหนังสือทั่วไป
ได้พัฒนาให้ผู้อ่านเปิดรับข่าวสารและบอกรับทางอินเตอร์เน็ต คงพัฒนาไปอย่างต่อเนื่อง

อีกทั้งการพัฒนาช่องทางโฆษณาสินค้าและบริการผ่านเว็บไซด์ ซึ่งเติบโตอย่างรวดเร็ว
เนื่องจากปริมาณผู้เข้าชม เว็บไซด์ในเครือมติชนจำนวนมากอยู่ในอันดับต้นๆของสื่อสิงพิมพ์

ด้านการพัฒนาบุคลากร บริษัท มติชน จำกัด(มหาชน)
และบริษัทในเครือได้ดำเนินการพัฒนาบุคลากรในทุกระดับอย่างต่อเนื่องมาตลอด
โดยเชิญวิทยากรจากสถาบันฝึกอบรมจากภายนอก และภายใน
รวมทั้งยังส่งพนักงานไปอบรมภายนอกในหลักสูตรต่างๆ
เพื่อส่งเสริมให้พนักงานมีความรู้ความสามารถ และก้าวหน้าในวิชาชีพ

นับตั้งแต่ก่อตั้งบริษัทในระยะแรก
บริษัทจัดส่งบุคลากรในระดับสูงเข้ารับการอบรมในหลักสูตรการบริหาร อาทิ ในโครงการ “MMP”
(Modern Management Program) หรือ “โครงการอบรมเสริมสร้างผู้จัดการยุคใหม่”
ที่คณะพาณิชยศาสตร์และการบัญชี จุฬาลงกรณ์มหาวิทยาลัย และโครงการ Mini MBA.
หรือการบริหารจัดการธุรกิจ ที่คณะพาณิชยศาสตร์และการบัญชี มหาวิทยาลัยธรรมศาสตร์
เพื่อเตรียมความพร้อมในการก้าวขึ้นสู่ตำแหน่งการบริหารบริษัทในระดับสูงสืบต่อไป

ต่อมามีการจัดโครงการอบรมการบริหารจัดการระยะสั้น โดยให้ผู้จัดหลักสูตรในโครงการ Mini
MBA. จากคณะพาณิชยศาสตร์และการบัญชี
มหาวิทยาลัยธรรมศาสตร์มาจัดหลักสูตรดังกล่าวเพื่ออบรมเจ้าหน้าที่ระดับสูงของบริษัทร่วมกับเจ้าหน้าที่ระดับสูงของบริษัทเอเยนซี่โฆษณาและบริษัทที่มีส่วนร่วมเป็นพันธมิตร
รวม 3 รุ่น

หลังจากนั้นได้จัดการอบรมหลักสูตรการตลาดระยะสั้น หรือ MMM.
โดยให้คณะพาณิชยศาสตร์และการบัญชี จุฬาลงกรณ์มหาวิทยาลัยมาเป็นผู้ดำเนินการ
ให้กับบุคลากรระดับสูงที่ปฏิบัติหน้าที่ด้านการตลาดและโฆษณาร่วมกับเจ้าหน้าที่และเจ้าของกิจการผู้จัดจำหน่ายหนังสือพิมพ์และบริษัทพันธมิตร
รวม 3 รุ่น โดยค่าใช้จ่ายทั้งหมดเป็นของบริษัท

ขณะเดียวกันบริษัทยังได้จัดส่งผู้บริหารระดับสูงเข้ารับการอบรมและเรียนรู้ในหลักสูตรของทางราชการ
อาทิ หลักสูตร “ผู้บริหารกระบวนการยุติธรรมระดับสูง” (บยส.) ของวิทยาลัยการยุติธรรม
สำนักงานศาลยุติธรรม หลักสูตร
“การเมืองการปกครองในระบอบประชาธิปไตยสำหรับผู้บริหารระดับสูง” (ปปร.)
ของสถาบันพระปกเกล้า และหลักสูตรการบริหารตลาดทุน (บตท.)
ของตลาดหลักทรัพย์แห่งประเทศไทย เพื่อพัฒนาผู้บริหารระดับสูง
และเพื่อสร้างความสัมพันธ์อันดีระหว่างผู้บริหารของบริษัทกับผู้บริหารในภาครัฐและเอกชน
รวมทั้งนักการเมืองและข้าราชการระดับสูงในระดับชาติ

นอกจากนั้นยังส่งเจ้าหน้าที่บางหน่วยงานเข้ารับการอบรมในหลักสูตรหลายหลักสูตร อาทิ
หลักสูตรการบริหารงานเลขานุการ การบริหารงานข่าว การบริหารการผลิต เป็นต้น

ภารกิจการฝึกอบรมในแต่ละปีซึ่งมีพนักงานเข้าร่วมงานใหม่จำนวนหนึ่ง
บริษัทโดยงานพัฒนาบุคลากรจะจัดการปฐมนิเทศให้กับพนักงานเหล่านั้นปีละ 2 - 3 ครั้ง
ตามแต่มีพนักงานใหม่มากน้อยเพียงใด วัตถุประสงค์เพื่อให้พนักงานได้ทราบถึงความเป็นมาของบริษัท
ธุรกิจที่บริษัทดำเนินการ ให้รู้จักกับบุคลากรระดับสูง รู้จักหน่วยงาน
ทั้งเป็นการแนะนำเพื่อนร่วมงานที่เพิ่งเข้ามาทำงานในรุ่นเดียวกันเพื่อสร้างสัมพันธ์ระหว่างกันในเบื้องต้น

นอกจากการดำเนินการดังกล่าวแล้ว บริษัทยังจัดอบรมหลักสูตรภายในสถานที่อีกหลายหลักสูตร
เพื่อทบทวนการปฏิบัติงานของแต่ละหน่วยงาน เรียนรู้เทคโนโลยีใหม่ในการผลิต
หลักสูตรพัฒนาหัวหน้างาน เป็นต้น

หลักสูตรที่บริษัทฯจัดฝึกอบรมในปี 2550

หลักสูตรการจัดทำ KPI หรือตัวบ่งชี้ประสิทธิภาพการทำงาน
และการวางแผนเพิ่มประสิทธิภาพการปฏิบัติงาน
หลักสูตรโครงการจากผู้เป็นหัวหน้างานสู่การเป็นผู้บริหาร
หลักสูตรการถ่ายทอดงานและแนวทางปฏิบัติงานของผู้ช่วยหัวหน้างานและผู้มีชำนาญงาน
หลักสูตรการวางแผน และวัดผลระบบซ่อมบำรุงเชิงปฏิบัติการ
หลักสูตรกลยุทธ์การบริหารลูกค้าสัมพันธ์

จัดฝึกอบรมความรู้และสร้างความเข้าใจกฎหมายใหม่ที่เกี่ยวข้องกับข่าวและการเขียนข่าว
เนื่องจากมีกฎหมายที่เกี่ยวกับการนำเสนอข่าวออกมาใช้บังคับ เช่น
พ.ร.บ.คุ้มครองผู้ถูกกระทำด้วยความรุนแรงในครอบครัว พ.ศ.2550
พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ.2550

การจัดส่งพนักงานไปอบรมภายนอก ในปี 2550

หลักสูตรความรู้มาตรฐานสำหรับคณะกรรมการกองทุนสำรองเลี้ยงชีพ
หลักสูตรการบริหารภาษีอากรฝ่ายทรัพยากรมนุษย์ หลักสูตร
ระบบการจัดทำและจัดเก็บเอกสารอิเล็กทรอนิกส์ หลักสูตรการขับเคลื่อนย้ายม้วนกระดาษด้วยรถ
Forklift อย่างถูกวิธี แบบเครื่องยนต์